ako je zabezpečovaná zimná údržba?
zimná údržba je zabezpečovaná v zmysle platných všeobecne záväzných nariadení (vzn) bratislavy a jednotlivých mestských častí. zimnú údržbu zabezpečujeme v subdodávke odbornou firmou, ktorú si vyberú vlastníci. firma je potom zodpovedná za stav komunikácií a v prípade nesplnenia si svojej povinnosti znáša plnú zodpovednosť. v niektorých domoch si túto službu zabezpečujú na základe harmonogramu sami vlastníci. v tom prípade za stav komunikácií zodpovedajú vlastníci sami.
mesačne platíte zálohový predpis, ktorý sa skladá z troch hlavných poplatkov. prvým je príspevok do fondu údržby a opráv. ten si vlastníci stanovujú sami tak, aby pokryl predpokladané výdavky na opravu, údržbu a modernizáciu domu. druhý poplatok je odmena za správu. tieto dva poplatky sú fixné a nie sú zúčtovateľné. posledný tretí a najväčší poplatok sú preddavkové platby za služby. sem patria preddavky za teplo, vodu elektrinu, odvoz smetí a iné. tieto poplatky sú zálohami, ktoré stanovuje naša spoločnosť na základe spotreby energií a médií za minulé zúčtovacie obdobie. tieto poplatky sa každoročne vlastníkom vyúčtovávajú vo vyúčtovaní.